അനന്തരാമപുരം മാര്ക്കറ്റ് ആധുനികവത്കരിക്കണം ചിറ്റയം അടൂര്: പറക്കോട് അനന്തരാമപുരം മാര്ക്കറ്റിനെ ആധുനിക സൗകര്യങ്ങളോടുകൂടിയ വ്യാപാര കേന്ദ്രമാക്കി മാറ്റുന്നതിനായി കിഫ്ബി പദ്ധതിയില് ഉള്പ്പെടുത്തി 10 കോടി രൂപ അനുവദിക്കണമെന്നാവശ്യപ്പെട്ട് ഡെപ്യൂട്ടി സ്പീക്കര് ചിറ്റയം ഗോപകുമാര് ഫിഷറീസ് മന്ത്രി സജി ചെറിയാനു നിവേദനം നല്കി. അടൂര് നഗരസഭയുടെ പരിധിയില് വരുന്ന ഏറ്റവും പ്രധാനപ്പെട്ട മാര്ക്കറ്റാണ് അനന്തരാമപുരം. നിലവില് ഫിഷ് സ്റ്റാള് നിര്മിക്കുന്നതിന് എംഎല്എ ഫണ്ടില് നിന്ന് 25 ലക്ഷം അനുവദിച്ച് നിര്മാണം പുരോഗമിക്കുകയാണ്. എന്നാല് എല്ലാവിധ സംവിധാനങ്ങളോടുംകൂടിയ വിവിധ സ്റ്റാളുകള് നിര്മിക്കുന്നതിന് നടപടി സ്വീകരിക്കണമെന്നാവശ്യപ്പെട്ട് അടൂര് നഗരസഭ ചെയര്മാന് ഡി.സജി ഡെപ്യൂട്ടി സ്പീക്കര്ക്ക് നിവേദനം നല്കിയിരുന്നു. മന്ത്രി നടപടി സ്വീകരിക്കുമെന്ന് ഉറപ്പുനല്കി. നിരോധിച്ചു പത്തനംതിട്ട: ജില്ലയിലെ വിവിധ ഭാഗങ്ങളില് നിന്നും ശബരിമലയിലേക്കുള്ള റോഡുകളുടെ വശങ്ങളിലും നിലയ്ക്കല് ബേസ് ക്യാമ്ബിലെ പാര്ക്കിംഗ് സ്ഥലങ്ങളിലും വാഹനങ്ങളുടെ സമീപം ഗ്യാസ് സിലണ്ടര് ഉപയോഗിച്ച് പാചകം ചെയ്യുന്നത് നിരോധിച്ച് ജില്ലാ കളക്ടര് ഡോ.ദിവ്യ എസ് അയ്യര് ഉത്തരവായി.